Total Commander - Notepad - Paint -Firefox

Ezt a tananyagot innen lehet letölteni: <http://szilagyidonat.hu/tananyag.html>

Szerző: Szilágyi Donát

E-mail: donat\_szilagyi@hotmail.com

# Total Commander


A Total Commander innen tölthető le: <http://www.ghisler.com/download.htm>

## Adattárolók

C: Winchester, a számítógépbe be van építve

D: DVD, CD

E: Pen drive (kiejtés: pen drájv)



Egérrel vagy ALT F1 és ALT F2 segítségével lehet adattárolót váltani.

Ha mégse akarunk váltani, **Esc** gombbal lehet visszalépni. Általában mindenből **Esc** gombbal lehet visszalépni.

Feladat: Nézd meg, milyen adattárolók vannak, próbálj meg átváltani C: -ről egy másikra és vissza.


## Könyvtárváltás

A Total Commander-ben sárga mappa és <DIR> jelöli a könyvtárakat.

Minden, ami nem könyvtár, az fájl. A fájloknak általában van kiterjesztésük, például: png.

A könyvtárakba dupla klikkel bele lehet menni. Könyvtárból kijönni a [..] –on duplaklikkelve lehet.


A C: a könyvtárszerkezet gyökere, onnan már nem lehet kijjebb jönni.



Feladat: Menj be különböző könyvtárakba és gyere ki belőlük.

## Fájlkiterjesztések

A fájl kiterjesztése az **Ext** oszlopban van. A **Size** (kiejtés: szájz) oszlop a fájl mérete byte-ban mérve. A **Date** (kiejtés: dét) oszlop a fájl utolsó módosításának ideje.



Gyakoribb kiterjesztések:

Képek: **bmp**, **png**, **jpg**, **gif**

Szöveg (Notepad vagy Notepad++ nevű programmal szerkeszthető): **txt**

Formázott szöveg (Word nevű programmal): **doc, docx**

Formázott szöveg, csak olvasható (Adobe Reader nevű programmal): **pdf**

Web oldal (Firefox-szal nézhető meg, Notepad vagy Notepad++-szal szerkeszthető): **html**

Web oldal stílus (Notepad vagy Notepad++-szal szerkeszthető): **css**

JavaScript program (Notepad vagy Notepad++-szal szerkeszthető): **js**

Film (VLC media player-rel nézhető meg): **avi**, **flv**, **mpg**, **iso**, **mkv**

Zene: **mp3**, **wav**

Önmaguktól futtatható programok: **exe**, **bat**

Tömörített fájlok és könyvtárak: **zip**

## Fájl megnézése, szerkesztése

**Fájl kijelölése**

Szürke keret jelöli azt a fájlt vagy könyvtárat, ami éppen ki van jelölve.

A billentyűzeten a **fel** és a le **nyíl**lal tudod megváltoztatni a kijelölt fájlt. A bal és a jobb oldali panel között a **Tab** gombbal (Q –tól eggyel balra, oda-vissza nyíl van rajta) válthatsz.

De egy egérklikkel is kiválaszthatsz fájlt akár a bal, akár a jobb oldalon. Fontos, hogy nem duplaklikkel jelöld ki, mert azzal el is indítod a fájlt vagy bele mégy a könyvtárba.


**Dupla klikk a fájlon**

Vannak olyan fájlok is, amik dupla klikkel elindíthatóak: png, jpg, gif, txt, doc, rtf, html.

Ilyenkor egy program indul el, pl.: Paint, Notepad, Word, Firefox. És ez a program betölti a fájlt.

**F3 View**: (kiejtés: vjú) fájlba belenéz

A kijelölt fájl megnézésére használhatod a Total Commander-ben lévő F3 gombot vagy a billentyűzeten lévő F3 gombot is.



Feladat: F3-mal nézd meg, mi jelenik meg, ha különböző kiterjesztésű fájlok vagy könyvtár van kijelölve.


**F4 Edit**: Fájl szerkeszt

A kijelölt fájl szerkesztése a Notepad nevű programmal. Szöveges fájloknál működik: txt, html, css, js.


## Fájl másolása, mozgatása

**F5 Copy**: másol

A szürke kerettel kijelölt fájlt vagy könyvtárat másolhatjuk át a baloldalon lévő könyvtárból a jobboldalon lévőbe. De fordítva is ugyanígy működik, tehát a jobb oldalról is másolhatunk balra.



Az új fájl nevét meg is változtathatjuk. Ekkor egyet klikkeljünk a kékkel kijelölt útvonalon, ami itt: c:\Donat\Cd\Domi\csillagos\_eg.png. A könyvtárat ne írd át csak a fájl nevét, ami az utolsó \ után van. A pont utáni kiterjesztést se írd át. A fájl névben a billentyűzeten **a jobbra, balra nyíl**lal mehetsz jobbra, balra. A **Del** gombbal pedig egy betűt törölhetsz.



Nyomj egérrel az OK-ra.


Ha már létezik az a fájl vagy könyvtár a másik oldalon, amit a másolással létre akarunk hozni, akkor a Total Commander meg fogja kérdezni, hogy azt felülírja-e.

**F6 Move**: másol, de az eredeti helyről törlődik.

Ugyanaz, mint a másolás, csak az eredeti helyről törlődik a fájl vagy könyvtár.

Ha baloldalon és jobboldalon is ugyanabban a könyvtárban vagyunk, akkor fájl átnevezésére használhatjuk.


De fájlt átnevezni úgy is lehet, ha a szürkével kijelölt fájlra egérrel rákattintunk.




## Új könyvtár készítése

**F7 New Folder**: új könyvtár csinál

Azon az oldalon (bal vagy jobb) legyen kijelölve valami, amelyiken az új könyvtárat akarjuk csinálni, és utána F7.



És létrejön a Hello könyvtár.




## Szöveges fájl létrehozása

**Shift + F4**

A shift gombot tartsd nyomva, és közben nyomd meg az F4 gombot.

A shift gombot baloldalt a Ctrl gomb fölött találod, egy felfele nyíl van rajta.



Add meg a fájl nevét. Javasolt adni hozzá egy .txt kiterjesztést is, de nem kötelező.

Az OK megnyomása után a fájl Notepad-ban lesz szerkeszthető, erről nemsokára tanulni fogunk.

## Alt + Tab

Két alkalmazás között, például Total Commander és Notepad úgy is válthatunk, hogy nyomva tartjuk az Alt gombot, és közben megnyomjuk a Tab gombot. A Tab gomb bal oldalt van, és egy balra meg egy jobbra nyíl van rajta.

De a képernyő alján a taskbar-on egérrel is válthatunk.


## Fájl vagy könyvtár törlése

**F8 Delete**: töröl

A szürke kerettel kijelölt fájlt vagy könyvtárat tudjuk törölni.

Használhatjuk a Delete gombot is a billentyűzeten.

Törlés előtt a Total Commander megkérdezi, hogy biztosak vagyunk-e benne. Ha igen, akkor nyomjunk Yes-t, végül is mi baj lehet?




Feladat: Hozz létre egy könyvtárat. Menj bele a bal vagy a jobb oldalon az új könyvtárba. Másolj bele egy fájlt az új könyvtárba. Törölt le a fájlt. Menj ki a könyvtárból. Töröld le a könyvtárat.

## Mennyi hely van a winchesteren

* 1 byte (bájt) = 8 bit
* 1 kB (kilóbájt) = 1000 byte (bájt)
* 1 MB (megabyte) = 1000 kB
* 1 TB (terabyte) = 1000 MB

1 bit-be egy kétértékű adat fér bele, például 0 vagy 1.

1 byte-ba egy 0 és 255 közötti szám fér bele, a 0-t és a 255-öt is beleértve.



Feladat: Nézd meg, mennyi hely van összesen a winchestereden, és abból mennyi szabad.

Segítség: A fenti ábrán 716 GB-os winchesteren 93 GB szabad hely van.

# Notepad




Notepad segítségével készíthetünk szöveget tartalmazó fájlokat: txt, html, css, js.

A nem szöveget tartalmazó fájlokat, például png, gif, jpg, avi, mp3 bináris fájloknak is nevezzük.

Nyissuk meg a Notepad-ot.

## Save, Save As: szövegfájl mentése


A **Save As…** (kiejtés: szév ez) segítségével tudjuk menteni a fájlt, amivel dolgozni fogunk. Érdemes rögtön ezzel kezdeni.



Mentéskor be kell állítanunk a könyvtárat, amelyikbe menteni akarunk és a fájl nevét. A fájl név beírásakor a jobbra, balra nyilak és a Del (betű törlése) gomb is a segítségünkre lehet.


A könyvtárat és a fájlnevet együtt a fájl útvonalának is szoktuk hívni. Itt például a fájl útvonala ez lesz:

C:\Lena\hello.txt



Miután sikerült beállítanunk a könyvtárat és a fájl nevét, nyomjuk meg a Save gombot a fájl mentéséhez.

A későbbiekben már nem kell újra beállítani a könyvtárat és a fájl nevet, simán a **Save**-vel is menthetünk.



Ha a Notepad bezárásakor nincs minden elmentve, bezárás előtt megkérdezi, hogy mentsen-e:




**Save**: mentsen

**Don’t Save**: ne mentsen


**Cancel**: ne mentsen, de ne is lépjen ki Notepad-ból

## Szövegfájl betöltése Notepad-dal

A **File > Open** segítségével tölthetünk be egy korábban elmentett szövegfájlt.



A felugró ablakban ki kell választani a könyvtárat és a fájlt, majd rá kell klikkelni alul az Open gombra.



## Szövegfájl betöltése Total commander-ből

Ezt már tanultuk: **F4**

## Szöveg írása

Feladat: Írj valamilyen szöveget Notepad-ban.

Ha betűket vagy számokat írsz, kisbetűk és számok jelennek meg, például: dg53m9

Ha nyomva tartod közben a **Shift**-et (bal oldalt felfele nyíl gomb a Ctrl gomb fölött), nagybetűk és a számgombok feletti jelek jelennek meg: JD%=TZ+

Ha valamelyik gombon van jobb alul is valamilyen jel, azt az **Alt Gr** gomb nyomva tartásával lehet megjelenteni: Łß#&[

Szóköz: a hosszú gomb alul.

Soremelés: Enter gomb, jobb oldalt egy jó nagy gomb, ilyesmi jellel: ←┘


Betű törlése: **Del** gomb (jobb fent)

Mozgás a szövegben: nyilak (jobb lent)

## Status bar

A **View > Status Bar** menüponttal lehet be- és kikapcsolni.

Alul jelzi, hogy hányadik sornál és oszlopnál tartunk.



A Notepad-on ahány betűt, számot, jelet írunk le, mentés után Total Commander-ben körülbelül annyi byte lesz a fájl mérete. Egy normál betű, szám, jel 1 byte adatmennyiségnek felel meg. Van néhány bonyolultabb jel viszont, ami 2 vagy 3 byte helyet foglal el.

Feladat: Indítsd el a Notepad-et. Írj le néhány betűt, számot. Számold meg hány betűt, számot írtál. Mentsd el, amit csináltál **Save As** –zel. Válts át Total Commander-be. Keresd meg a fájlt, amit mentettél és nézd meg hány byte helyet foglal el.

Feladat: Gépelj tetszőleges szöveget Notepad-ba. Legyen benne soremelés, szóköz. Írj kisbetűket, nagybetűket, számokat. Próbáld ki a **Shift**-et és az **Alt Gr**-t is.

## Kijelölés, másolás

Szöveg kijelölése egérrel: bal gombot lenyomva tartva az egeret kijelölendő szöveg fölött végighúzzuk.


Szöveg kijelölése billentyűzettel: tartsuk lenyomva a **Shift** gombot (Ctrl gomb fölött) és használjuk a nyilakat.



A kijelölt szöveg másolása: **Ctrl C**, **Ctrl V**

Jelöljünk ki szöveget. Tartsuk lenyomva a **Ctrl** gombot és nyomjuk meg a **c** gombot. Menjünk nyilakkal oda, ahova be akarjuk illeszteni a kimásolt szöveget. Tartsuk lenyomva a **Ctrl** gombot és nyomjuk meg a **v** gombot.

Ctrl C és Ctrl V helyett az **Edit** menü alatti **Copy**-t is használhatjuk másoláshoz és a **Paste**-et (kiejtés: pészt) beillesztéshez.



Ha mindent ki akarunk jelölni, a **Ctrl A** -t használhatjuk, vagy menüből **Edit > Select All**.

Feladat: **Save As**-zel ments el egy txt kiterjesztésű fájlt. Írj bele egy több soros szöveg et. Jelölj ki egy sort. Másold le és illeszd be valahova. Illeszd be több helyre is. Save.


A **Ctrl C**, **Ctrl V**, **Ctrl V** elég sok helyen használható, nem csak Notepad-ban.

# Paint




## Kép mentése

Indítsuk el Paint-et. Első alkalommal **Save as** menüponttal mentsünk. A menü a bal felső sarokban lévő kék háttéren fehér színű füzetecskére klikkelve jelenik meg. A PNG-t érdemes választani, az egy viszonylag modern képformátum.




Válasszuk ki a könyvtárat, amibe menteni akarjuk a képet, és adjuk meg a fájl nevét. Nyomjuk meg alul a Save gombot.

A későbbiekben már elég lesz **Save as** helyett **Save**-vel menteni, ott már nem kell megadni könyvtárat, fájl nevet.



Ha Paint-ből úgy lépünk ki, hogy nem mentettünk, a Notepad-hoz hasonlóan a Paint is megkérdezi, hogy mit csináljon:




**Save**: mentsen

**Don’t Save**: ne mentsen

**Cancel**: ne mentsen, de ne is lépjen ki Paint-ből


## Kép megnyitása Total Commander-ből

Ha már van egy elmentett képünk, azt Total Commander-ből úgy nyithatjuk meg, hogy egérrel a fájl fölé állva nyomva tartjuk a jobb egérgombot. Ekkor az **Open with** menüből a **Paint**-et választjuk.



## Kép megnyitása Paint-ből

Vagy Paint-ből is megnyithatjuk a képet az **Open** menüponttal. Esetleg ha a Recent pictures (legutóbbi képek) alatt megtaláljuk, akkor onnan is megnyithtjuk.




## Kép mérete


A képmérete alul látható. A 896 x 1608px azt jeleni, hogy a kép 896 pont széles és 1608 pont magas.

px = pixel = pont

Ha a kép mérete túl nagy, akkor a jobb oldalt vagy alul megjelenő csúszkával közlekedhetünk benne.




A bal alsó sarokban azt láthatjuk, hogy az egér hány pixel távolságra van a kép bal oldalától, és hány pixel távolságra van a kép tetejétől.




## A kép méretének beállítása

Klikkeljünk a **Properties** menüpontra.



A felugró ablakban válasszuk a **Pixels**-t, ami azt jelenti, hogy pontokkal adjuk meg a kép méreteit.

A **Width** után írjuk be, mennyi legyen a kép szélessége, a **Height** után pedig a magasságát. Végül klikkeljünk az **OK**-ra.




Ha ügyesek vagyunk, észrevehetjük, hogy a kép jobb oldalán, az alján és a jobb alsó sarokban van egy pici fehér kocka, ha fölé megyünk egérrel és nyomva tartjuk a bal egérgombot, akkor az egér mozgatásával is átméretezhetjük a képet.




## Színek

Először válasszunk ki színt. Klikkeljünk a **Color 1**-re, majd tőle jobbra, arra a színre, amit be akarunk állítani tintaszínnek. Ha nem elég a 20 meglévő szín, akkor az Edit colors-szal csinálhatunk magunknak még tízet.




Ha nem elég a 20 meglévő szín, akkor az **Edit colors**-szal csinálhatunk magunknak még tízet.




A **Color 1** az a szín, amivel a fehér területen bal egérklikkel rajzolhatunk valamit. A **Color 2** színnel pedig jobb egérklikkel rajzolhatunk. Ha a **Color 2**-t meghagyjuk fehérnek, azzal törölni tudunk majd.

## Rajzoljunk valamit

Feladat: A bal egér gombot nyomva tartva fessünk valamit. Gyorsabban megy, ha a **Size** (kiejtés: szájz) menüben vastagabbra állítjuk az ecsetet.




Feladat: A jobb egérgombot nyomva tartva töröljünk bele a rajzunkba. A törlés **Color 2** színnel fog történni.




Feladat: Ha van kedved, próbáld ki a **Brushes** (ecsetek) helyett a **Shapes** (alakok, kiejtés: sépsz) közül valamelyiket. Ha végeztél, kattints újra a **Brushes**-ra.

## színnel kitöltés, szín minta vesz


Feladat: Válasszunk ki **Color 1**-nek egy új színt. Majd a **Brushes** helyett jelöljük ki a festékes bödönt. Kattintsunk a képen egy olyan színű pontra, amit át akarunk színezni. A környező ugyanolyan színű pontok is át fognak színeződni.



Ha vissza akarunk váltani az eredeti színre, akkor a cseppentőt válasszuk, és klikkeljünk a képen egy olyan pontra, aminek a színére vissza akarunk állni.




## Felirat

Az **A** -ra kattintva feliratot helyezhetünk el a képen.

Feladat: Fedezd fel önállóan a felirat készítés csínját-bínját.


## Kijelölés, crop

A **Select** (kiejtés: szelekt) segítségével kijelölhetünk egy téglalap alakú területet a rajzon.



Ha egérrel a kijelölt rész fölé megyünk, akkor a bal egérgomb nyomva tartása közben a kijelölt képrészletet arrébb mozgathatjuk.

A kijelölést gyakran arra szoktuk használni, hogy a nem kijelölt részeket teljesen megszűntessük. Ez a **Crop** segítségével tehetjük meg.




Feladat: Jelölj ki a rajzon egy olyan területet, ahova már festettél valamit. **Crop** segítségével szabadulj meg a többi résztől.



## Undo, redo

Ha nem tetszik, amit csináltál, akkor a kék balra nyíllal visszavonhatod azt. Ezt **Undo**-nak hívják. Ugyanezt billentyűzetről a **Ctrl Z** segítségével is elérheted.



Ha meggondoltad magad, és mégse akarod visszavonni, amit csináltál, akkor a kék jobbra nyilat használt. Ez az **Undo**-tól eggyel jobbra van és **Redo**-nak hívják. Billentyűzetről a **Ctrl Y** segítségével érheted el ezt.

Hasonlóan a **Ctrl C**, **Ctrl V**, **Ctrl A** -hoz a **Ctrl Z** is sok más programban is használható.

Feladat: **Select** -tel jelölj ki egy kicsi területet a képen, ahova rajzoltál is valamit. **Ctrl C** segítségével másold le, **Ctrl V** -vel illeszd be, menj fölé egérrel és a bal egérgomb nyomva tartásával húzd el a lemásolt képrészletet máshová.


Működik a **Del** gomb is. Azzal egy **Select**-tel kijelölt részt tudsz törölni.

Feladat: Próbáld ki a **Del** gombot is.

## Nagyítás, kicsinyítés

Ha nagyon pontos rajzot akarsz készíteni, nagyítsd ki a rajzodat. Ezt a jobb alsó sarokban lévő **+** jel segítségével teheted meg. Később a **–** jellel tudod visszaállítani az eredeti méretre, vagyis 100%-ra a rajzot.

A kinagyított rajzon a Brushes (eset) helyett inkább a ceruzát érdemes használni.



Feladat: próbáld ki a ceruza alatti radírt is.


## Print Screen

Csukd be a Paint-et és nyiss egy Firefox-ot (kiejtés: fájöfoksz) vagy bármilyen más böngészőt, pl: Chrome, Internet Explorer. Az Internet Explorer-t IE-nek is szokták rövidíteni. Ezek az ikonjaik:

|  |  |  |
| --- | --- | --- |
| Firefox | Chrome | IE |

A böngésző egyébként angolul browser (kiejtés: brózer).


Navigálj a kedvenc weboldaladra. Méretezd át a böngésző ablakát egy kicsit kisebbre. Ezt úgy teheted meg, hogy a böngésző jobb alsó sarka fölé mégy egérrel, nyomva tartod a bal egér gombot és az egeret balra és felfelé húzod, majd a kívánt méretnél elengeded a gombot.



Ezután nyomd meg egyszerre a következő három gombot: **Alt** **Fn** **PrtSc**

Az **Fn** és az **Alt** bal alul van, a **PrtSc** jobb felül.

Nyisd meg a **Paint**-et, majd **Ctrl** **V** (tartsd lenyomva a **Ctrl** gombot, majd nyomd meg a **V** gombot)



Ezután **Select** és **Crop** segítségével ki tudod ollózni a képről azt a részletet, amire szükséged van, és **Save as** –zel el is tudod menteni magadnak.

Az **Alt** **Fn** **PrtSc** bármilyen ablakon működik, nem csak a böngészőn. Ha pedig a teljes képernyőt akarod lemásolni, akkor: **Fn** **PrtSc**.

# Firefox



Firefox helyett más böngésző is megteszi.

## Böngésző típusok

Gyakoribb böngésző típusok: Internet Explorer, Firefox, Chorme, Opera. A programozók többsége Firefox-ot vagy Chrome-ot használ.

## Internet protokolok

**http**: normál weboldal

**https**: normál weboldal, de titkosítva utaznak az adatok a gépünk és a weboldal között

**file**: saját gépünkön lévő, html kiterjesztésű fájlt nyitunk meg böngészőben

**ftp**, **sftp**: FTP szerverrel kommunikálhatunk, szükség van hozzá a gépünkön egy FTP kliens programra is, például: WinSCP. Akkor használjuk ezt a protokollt, ha egy távoli web tárhelyre akarunk feltölteni fájlokat, például egy weboldal fájljait.

## HTML

A html kiterjesztésű fájlok a weboldalak leggyakoribb elemei. Ezek HTML nyelven írt parancsokkal díszített szövegfájlok.

Feladat: Total Commander és Notepad segítségével készítsünk egy html kiterjesztésű fájlt, például: hello.html. Csinálhatjuk Shift F4-gyel Total Commanderből, vagy csinálhatjuk a Notepad megnyitása után Save As-zel. Notepad-ban írjunk a fájlba tetszőleges szöveget, majd mentsük el. Alt Tab-bal váltsunk vissza Total Commander-be, keressük meg a frissen készített html fájlt és duplaklikkel indítjuk el. A html fájl tartalma az alapértelmezett böngészőben fog megjelenni.

Feladat: Írjunk a HTML fájlba Notepad-dal több soros szöveget. Vegyük észre, hogy a böngészőt ez nem fogja meghatni, egy sorban jeleníti meg a szöveget. A **<BR>** paranccsal tudjuk HTML-ben több sorba törni a szöveget. Például írjuk be az alábbi szöveget: szia<BR>mia

A HTML parancsokat mindegy, hogy kisbetűvel vagy nagybetűvel írjuk, a **<br>** és a **<BR>** ugyanaz.

## Az utolsó trükk

A böngészőkben is van menü, csak általában nem látszik, többnyire az **Alt** gomb megnyomásával csalogatható elő.

VÉGE